Diari Oficial de la Generalitat Valenciana


Sumari del DOGV 4038, del 09-07-2001 (2001/6567)

Informació pública del programa d'actuació integrada Tossal del Tender, de l'Ajuntament de Benissa.
---------------------------------------------------------------------------------------------------

### Dades del document

Número de DOGV
:   4038

Data del DOGV
:   09-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6567


Organisme emissor
:   Ajuntament de Benissa

Tipus de document
:   Anunci

Informació pública del programa d'actuació integrada Tossal del Tender, de l'Ajuntament de Benissa. [2001/Q6567]
  
Aquesta Alcaldia Presidència, mitjançant la Resolució de data 24 de maig de 2001, ha resolt:
  
Primer
  
Sotmetre al tràmit d'informació pública l'alternativa tècnica del programa per al desenvolupament de l'actuació integrada de la unitat d'execució número 1 del sector Tossal del Tender, que acompanya pla parcial i homologació del sector esmentat i avantprojecte d'urbanització de la unitat d'execució número 1 del sector esmentat, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana, amb remissió prèvia dels avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'aquest termini qualssevol altres formes de publicitat que s'hi pogueren donar.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i, durant el termini indicat, s'hi poden presentar alternatives tècniques i al·legacions.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Aquests terminis es prorrogaran per 20 dies addicionals si, durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presta caució per a això. Aquesta pròrroga s'anunciarà al tauler d'edictes de l'ajuntament i es comunicarà als qui pel fet de desconéixer-la hagen presentat pliques prematurament.
  
Cinqué
  
L'acte d'obertura de pliques es farà en la data hàbil següent a la conclusió del termini per a presentar-les. Si aquest dia és dissabte es posposarà al dilluns següent.
  
Sisé
  
L'expedient estarà exposat al públic i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Seté
  
Notificar aquest acord als regidors de la corporació municipal, de conformitat i als efectes establits en l'article 46.3 de la Llei Reguladora de l'Activitat Urbanística.
  
Vuité
  
Remetre un avís amb el contingut de l'edicte al domicili fiscal dels qui consten al Cadastre com a titulars de drets afectats per l'actuació proposada.
  
Nové
  
L'adjudicació del programa que es faça s'efectuarà amb els condicionants o modificacions que, si escau, acorde l'Ajuntament de Benissa.
  
Cosa que es publica en compliment del que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.